На основу чл. 56. Статута Града Ниша („Службени лист Града Ниша“, бр. 88/08, 143/2016 и 18/2019) и чл. 116. и 117. Пословника Скупштине Града Ниша („Службени лист Града Ниша“, бр. 6/2017 - пречишћен текст),

Градско веће Града Ниша, на седници одржаној дана 16.12.2020. године подноси

**АМАНДМАН I**

**на Предлог oдлуке о Канцеларији за локални економски развој**

**I** У Предлогу одлуке о Канцеларији за локални економски развој, утврђеног Решењем Градског већа Града Ниша, број 1032-5/2020-03 од 11.12.2020. године, у члану 10. став 2. брише се.

**II** Овај Aмандман постаје саставни део Предлога одлуке о Канцеларији за локални економски развој.

**Образложење**

 Градско веће Града Ниша, на седници одржаној 11.12.2020. године утврдило је Предлог одлуке о Канцеларији за локални економски развој.

 У Предлогу одлуке о Канцеларији за локални економски развој, у члану 10. став 2. брише се, с обзиром на то, да је чланом 4. наведеног предлога одлуке регулисано, између осталог, да директор Канцеларије утврђује предлог правилника о организацији и систематизацији радних места у Канцеларији, а да је начин доношења правилника о организацији и систематизацији радних места регулисан законом.

На основу наведеног, Градско веће Града Ниша подноси Амандман на Предлог одлуке о Канцеларији за локални економски развој.

У складу са чланом 117. Пословника Скупштине Града Ниша, овај Амандман постаје саставни део Предлога Одлуке о Канцеларији за локални економски развој.

Број: 1086-6/2020-03

У Нишу, 16.12.2020.

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**